29/08/2022 | Administración LocalMunicipal
Arteixo
Renda e Exaccións
Aprobación definitiva da ordenanza nº37: prezo público pola prestación de servizos na piscina municipal de Meicende e espazos complementarios.

O Pleno da Corporación, en sesión celebrada o 30 de xuño de 2022, tomou, entre outros, o acordo de aprobación provisional da ordenanza nº 37: Prezo público pola prestación de servizos na piscina municipal de Meicende e espazos complementarios. Publicáronse anuncios de exposición pública no taboleiro de edictos e no taboleiro da sede electrónica do Concello, no Boletín Oficial da Provincia (BOP nº 126, de 5 de xullo de 2022) e na Voz de Galicia do 04.07.2022, e non se presentaron reclamacións durante o prazo conferido ao efecto. Durante o período de exposición pública non se presentaron reclamacións, polo que se eleva a definitivo o acordo de aprobación provisional, e publícase o texto definitivo da Ordenanza, de acordo co disposto polo Pleno da Corporación, e en cumprimento do preceptuado nos artigos 49 e 70.2 da lei 7/1985, do 2 de abril, reguladora das bases de réxime local. RECURSOS PROCEDENTES: Contra a aprobación definitiva da modificación da ordenanza, poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. De conformidade co previsto nos artigos 41 e 127 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais e en exercicio da potestade regulamentaria recoñecida ao Concello de Arteixo, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril, reguladora das Bases de Réxime Local, establécese o prezo público pola prestación de servizos na piscina municipal de Meicende e espazos complementarios. Están obrigados ao pagamento do prezo público regulamentado nesta ordenanza, as persoas físicas ou xurídicas que soliciten a prestación dos servizos ou actividades descritos na presente ordenanza ou que procedan á utilización das instalacións ou bens reflectidos no artigo seguinte.1. A contía do prezo público regulado nesta ordenanza será fixada nas tarifas contidas no apartado seguinte, para cada un dos distintos servizos ou actividades.2. As tarifas deste prezo público serán as que figuran nos seguintes epígrafes: (Os importes dos prezos públicos verán incrementada a base impoñible no IVE vixente en cada momento). O período impositivo coincidirá, nos abonados á instalación, co mes natural, devengándose o primeiro día do período impositivo, sendo as cotas irreducíbeis por dito período. As tarifas que deban satisfacer os non abonados á piscina municipal devengaranse instantaneamente no momento de acceder ás instalacións ou de formular a solicitude, se de actividades se tratara. O período impositivo, nos cursos impartidos na piscina municipal, coincidirá co período de desenvolvemento do curso, devengándose o primeiro día do período impositivo, sendo as cotas irreducíbeis por dito período.1. Mensualmente, polos servizos encargados da xestión da instalación, elaborarase un padrón municipal de aboados para o cobro mensual das correspondentes cotas tributarias. O impago das mesmas ocasionará a imposibilidade de acceso á Piscina. Acumulados tres recibos pendentes de cobro, o abonado causará baixa no Padrón, debendo, no caso de nova solicitude de abonado á piscina, pagar a cota de entrada correspondente e a débeda que tivera pendente.2. O resto de servizos, pola súa propia natureza, poderanse xestionar polo sistema de tique ou entradas previas que se soliciten na taquilla correspondente.3. A non asistencia ás actividades contempladas nesta ordenanza non xerará á persoa obrigada ao pagamento, dereito de devolución dos prezos abonados, agás que se produza algunha das seguintes situacións: a) Que a actividade, obradoiro, curso ou campamento, tivera alteracións na súa organización, por causas imputábeis á Administración. b) Que a actividade, obradoiro, curso ou campamento non chegara a desenvolverse por causas imputábeis a esta Administración. En todo o relativo á cualificación de infraccións tributarias, así como das sancións que ás mesmas correspondan, estarase ao disposto nos artigos 183 e seguintes da Lei 58/2003, de 17 de decembro, xeral tributaria. As tarifas anteriores serán incrementadas anualmente no IPC. A presente Ordenanza consta de seis artigos, unha disposición adicional e unha disposición final. A presente ordenanza foi aprobada polo Concello Pleno en sesión celebrada o dia 30 de xuño de 2022. Entrará en vigor ao día seguinte da súa publicación integra no Boletín Oficial da Provincia e comezará a aplicarse a partir do inicio da actividade na piscina Municipal de Meicende, permanecendo en vigor ate a súa modificación ou derogación expresa. Arteixo, 23 de agosto de 2022 Asina dixitalmente na data do documento electrónico: Curt Dellano Chelhi (Concelleira de Economía e Facenda, Contratación, Turismo e Novas Tecnoloxías)